EXPUNERE DE MOTIVE

1. CONTEXTUL PROPUNERII

(1) Sfera de aplicare a politicii comune în domeniul pescuitului (PCP) se extinde la măsurile comerciale autonome ale Uniunii Europene pentru produsele pescărești și de acvacultură. Întrucât PCP se află în curs de reformare, măsurile comerciale autonome aplicabile produselor pescărești ar trebui, de asemenea, să fie revizuite pentru a se asigura o mai bună simplificare, flexibilitate, transparență și coerență în conformitate cu obiectivele stabilite de reforma PCP[1].

(2) Aprovizionarea UE cu anumite produse pescărești se bazează în mare măsură pe importuri. În ultimii 15 ani, UE a devenit din ce în ce mai dependentă de importuri pentru a-și acoperi consumul de produse pescărești: rata de autoaprovizionare a UE în ceea ce privește produsele pescărești a scăzut de la 57% la 38%. Principalul scop al măsurilor comerciale autonome privind produsele pescărești și de acvacultură este de a permite industriei de prelucrare a peștelui din UE să importe din țări terțe materii prime cu taxe reduse sau cu scutire de taxe în vederea prelucrării ulterioare

(3) Prezentul regulament va înlocui, va uni și va modifica, după caz, trei regimuri existente de contingente autonome și suspendări pentru produse pescărești, în special:

(4) Regulamentul (CE) nr. 1062/2009 al Consiliului din 26 octombrie 2009 privind deschiderea și modul de gestionare a contingentelor tarifare comunitare autonome pentru anumite produse pescărești pentru perioada 2010-2012 și de abrogare a Regulamentului (CE) nr. 824/2007[2] în scopul de a garanta condiții adecvate de aprovizionare cu anumite produse pescărești pentru industria UE.

(5) Articolul 28 și anexa VI din Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură[3] care stabilesc un regim de suspendare a taxelor vamale pentru anumite produse pescărești (7 produse).

(6) Regulamentul (UE) nr. 1344/2011 din 19 decembrie 2011 de suspendare a taxelor vamale autonome prevăzute în Tariful Vamal Comun pentru anumite produse agricole, pescărești și industriale și de abrogare a Regulamentului (CE) nr. 1255/96[4] care conține un număr limitat de suspendări pentru produse pescărești (5 produse)

(7) Suspendările existente vor fi transformate în contingente cu volume suficient de mari pentru a garanta previzibilitatea pentru prelucrătorii din UE.

2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

Prelucrătorii din UE și o serie de state membre ale UE au solicitat continuarea măsurilor comerciale autonome pentru produsele pescărești în vederea garantării aprovizionării industriei de prelucrare a peștelui din UE.

Consultările cu producătorii și prelucrătorii din UE au avut loc în perioada septembrie 2011 – februarie 2012 în cadrul Comitetului consultativ pentru pescuit și acvacultură.

Consultările cu statele membre ale UE au avut loc în perioada octombrie 2011 – ianuarie 2012 în cadrul comitetului prevăzut în Regulamentul (CE) nr. 104/2000.

Măsurile unilaterale legate de comerț aplicabile produselor pescărești au fost evaluate recent în evaluarea impactului organizării comune a piețelor agricole (OCP). În plus, referitor la suspendările pentru produsele pescărești din Regulamentul (UE) nr. 1344/2011 al Consiliului, viitorul regim va consta în transpunerea unui regim existent care este revizuit la fiecare 6 luni de către Comisia Europeană în colaborare cu statele membre ale UE în cadrul Grupului pentru economie tarifară, unde produsele pescărești reprezintă o proporție nesemnificativă.

În orice caz, principalul impact al prezentului regulament este pierderea de venituri la bugetul UE care, la rândul său, va avea ca efect obținerea unor preferințe tarifare și materii prime competitive pentru industria de prelucrare a produselor pescărești din UE. În medie, importurile care fac obiectul contingentelor tarifare autonome pentru produsele pescărești reprezintă aproximativ 4,5% din valoarea totală a importurilor UE de produse pescărești și de acvacultură, în timp ce importurile care fac obiectul unor suspendări pentru produse pescărești și de acvacultură reprezintă aproximativ 5,2% din valoarea tuturor importurilor UE de produse pescărești. Contingentele tarifare autonome și suspendările pentru produse pescărești și de acvacultură reprezintă o pierdere maximă de venituri la bugetul UE de aproximativ 175 de milioane EUR pe an.

Cu toate acestea, contingentele tarifare autonome și suspendările au avut, de asemenea, un impact pozitiv în ceea ce privește competitivitatea industriei de prelucrare a peștelui din UE. Acestea au contribuit, de asemenea, la menținerea și crearea de locuri de muncă și a producției în unele sectoare specifice și în anumite țări din UE.

3. ELEMENTELE JURIDICE ALE PROPUNERII

Temei juridic

Articolul 31 din Tratatul privind funcționarea Uniunii Europene.

Principiul subsidiarității

Taxele din Tariful Vamal Comun intră în sfera competenței exclusive a Uniunii. Prin urmare, principiul subsidiarității nu se aplică în cazul acestor dispoziții.

Principiul proporționalității

Propunerea respectă principiul proporționalității din următorul motiv:

Uniunea vamală este o politică comună și, prin urmare, ar trebui să fie pusă în aplicare prin intermediul unui regulament adoptat de către Consiliu.

4. IMPLICAȚIILE BUGETARE

A se vedea fișa financiară de mai jos.

2012/0174 (NLE)

Propunere de

REGULAMENT AL CONSILIULUI

privind măsurile legate de comerț pentru garantarea aprovizionării cu anumite produse pescărești a prelucrătorilor din Uniune în perioada 2013 - 2015, de modificare a Regulamentelor (CE) nr. 104/2000 și (UE) nr. 1344/2011 și de abrogare a Regulamentului (CE) nr. 1062/2009

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 31,

având în vedere propunerea Comisiei Europene[5],

întrucât:

(1) Sfera de aplicare a politicii comune în domeniul pescuitului se extinde la măsurile comerciale autonome pentru produse pescărești și de acvacultură în Uniune. Întrucât politica comună în domeniul pescuitului se află în curs de reformare, măsurile comerciale autonome ar trebui, de asemenea, să fie revizuite pentru a se asigura o mai bună simplificare, transparență și coerență în conformitate cu obiectivele reformei.

(2) În prezent, aprovizionarea UE cu anumite produse pescărești se bazează pe importuri din țări terțe. În ultimii 15 ani, UE a devenit din ce în ce mai dependentă de importuri pentru satisfacerea consumului său de produse pescărești: rata de autoaprovizionare a UE în ceea ce privește produsele pescărești a scăzut de la 57% la 38%. Pentru a nu pune în pericol producția de produse pescărești a UE și pentru a garanta aprovizionarea adecvată a industriei de prelucrare a UE, taxele vamale ar trebui să fie parțial sau complet suspendate pentru o serie de produse care fac obiectul unor contingente tarifare cu un volum adecvat. Pentru a garanta condiții de concurență echitabile pentru producătorii din Uniune, ar trebui să fie luată în considerare, de asemenea, sensibilitatea individuală a produselor pescărești pe piața Uniunii.

(3) Regulamentul (CE) nr. 1062/2009 al Consiliului[6] a deschis și a stabilit modul de gestionare a contingentelor tarifare comunitare autonome pentru anumite produse pescărești pentru perioada 2010 - 2012. Pentru a garanta condiții adecvate de aprovizionare a industriei din Uniune în perioada 2013 ‑ 2015, regulamentul menționat ar trebui abrogat și înlocuit cu un regulament nou.

(4) Articolul 28 și anexa VI din Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură[7] au stabilit suspendări ale taxelor vamale pentru anumite produse pescărești. Aceste suspendări expiră cel târziu în momentul în care noul regulament propus al Parlamentului European și al Consiliului privind organizarea comună a piețelor în sectorul produselor pescărești și de acvacultură[8] devine aplicabil. Pentru a se asigura continuitatea aprovizionării UE cu anumite produse pescărești, ar trebui stabilite o serie de contingente tarifare autonome care să înlocuiască total sau parțial aceste suspendări. În consecință, articolul 28 și anexa VI din Regulamentul (CE) nr. 104/2000 ar trebui eliminate. Noile contingente tarifare autonome ar trebui să aibă un volum suficient pentru a garanta previzibilitatea și continuitatea importurilor.

(5) Regulamentul (UE) nr. 1344/2011 al Consiliului din 19 decembrie 2011 de suspendare a taxelor vamale autonome prevăzute în Tariful Vamal Comun pentru anumite produse agricole, pescărești și industriale și de abrogare a Regulamentului (CE) nr. 1255/96[9] prevede un număr limitat de suspendări pentru produsele pescărești. Pentru a îmbunătăți coerența și pentru a raționaliza sistemul și procedurile referitoare la preferințele autonome ale Uniunii pentru produse pescărești, ar trebui stabilite o serie de contingente tarifare autonome care să înlocuiască aceste suspendări. În consecință, intrările privind produsele pescărești din anexa la Regulamentul (CE) nr. 1344/2011 ar trebui să fie eliminate. Noile contingente tarifare autonome ar trebui să aibă un volum suficient pentru a garanta previzibilitatea și continuitatea importurilor.

(6) Accesul egal și neîntrerupt la contingentele tarifare prevăzute în prezentul regulament ar trebui să fie garantat pentru toți importatorii din Uniune, iar nivelurile prevăzute pentru aceste contingente ar trebui aplicate fără întrerupere pentru toate importurile de produse în cauză în toate statele membre, până la epuizarea contingentelor.

(7) Pentru garantarea eficienței gestionării comune a contingentelor tarifare, ar trebui ca statelor membre să le fie permisă prelevarea din volumul contingentelor a cantităților necesare corespunzătoare importurilor lor efective. Dat fiind că acest mod de gestionare necesită o colaborare strânsă între statele membre și Comisie, aceasta din urmă ar trebui să poată monitoriza ritmul în care se epuizează contingentele și ar trebui să informeze statele membre cu privire la aceasta.

(8) Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar[10] prevede un sistem de gestionare a contingentelor tarifare care respectă ordinea cronologică a datelor de acceptare a declarațiilor de punere în liberă circulație. Contingentele tarifare deschise prin prezentul regulament ar trebui să fie gestionate de Comisie și de statele membre în conformitate cu acest sistem.

ADOPTĂ PREZENTUL REGULAMENT:

Articolul 1

1. Taxele la import pentru produsele menționate în anexă se suspendă, în limitele contingentelor tarifare, la nivelurile prevăzute, pentru perioadele menționate și până la volumele indicate pentru fiecare dintre acestea.

Articolul 2

Contingentele tarifare menționate la articolul 1 se gestionează în conformitate cu articolul 308a, articolul 308b și articolul 308c alineatul (1) din Regulamentul (CEE) nr. 2454/93.

Articolul 3

Comisia și autoritățile vamale ale statelor membre cooperează strâns pentru a garanta gestionarea și controlul adecvat al aplicării prezentului regulament.

Articolul 4

1. Regulamentul (CE) nr. 1062/2009 se abrogă.

2. Articolul 28 și anexa VI din Regulamentul (CE) nr. 104/2000 se elimină.

3. În anexa la Regulamentul (UE) nr. 1344/2011, intrările privind produsele pescărești cu codurile TARIC 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 și 1605 10 00 19 se elimină.

Articolul 5

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Se aplică de la 1 ianuarie 2013 până la 31 decembrie 2015.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu,

Președintele

ANEXĂ

Nr. de ordine || Codul CN || Codul TARIC || Descriere || Volum contingentar anual (în tone) || Taxă vamală contingentară || Perioada de contingentare

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Cod (Gadus morhua, Gadus ogac, Gadus macrocephalus) și pești din specia Boreaogadus saida, cu excepția ficatului, a icrelor și a lapților, proaspăt, refrigerat sau congelat, destinat prelucrării (1) (2) || 60 000 || 0% || 1.1.2013-31.12.2015

09.2765 || ex 0305 62 00 ex 0305 69 10 || 20 25 29 10 || Cod (Gadus morhua, Gadus ogac, Gadus macrocephalus) și pești din specia Boreogadus saida, sărați sau în saramură, dar neuscați și neafumați, destinați prelucrării (1) (2) || 2 600 || 0% || 1.1.2013-31.12.2015

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Cod, (Gadus morhua, Gadus macrocephalus), fileuri congelate și carne congelată, destinate prelucrării (1) (2) || 23 000 || 0% || 1.1.2013-31.12.2015

09.2761 || ex 0304 79 50 ex 0304 79 90 ex 0304 99 99 || 10 11 17 85 || Grenadier albastru (Macruronus spp.), fileuri congelate și alte tipuri de carne congelată, destinate prelucrării (1) (2) || 20 000 || 0% || 1.1.2013-31.12.2015

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || Creveți din specia Pandalus borealis decorticați sau nedecorticați, în stare proaspătă, refrigerată sau congelată, destinați prelucrării; fierți și decorticați, destinați prelucrării (1) (2) (4) || 33 300 || 0% || 1.1.2013-31.12.2015

09.2800 || ex 16052190 ex16052900 || 55 60 || Creveți din specia Pandalus jordani fierți și decorticați, destinați prelucrării (1) (2) (4) || 5 000 || 0% || 1.1.2013-31.12.2015

09.2802 || ex 03061792 ex 03062799 || 10 10 || Creveți din specia Penaeus Vannamei decorticați sau nedecorticați, în stare proaspătă, refrigerată sau congelată, destinați prelucrării(1) (2); || 20 000 || 0% || 1.1.2013-31.12.2015

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Merluciu (Merluccius spp., cu excepția Merluccius merluccius, Urophycis spp.) și țipar roz (Genypterus blacodes), congelați, destinați prelucrării (1) (2) || 12 000 || 0% || 1.1.2013-31.12.2015

09.2774 || ex 0304 74 19 ex 0304 95 50 || 10 20 || Merluciu (Merluccius productus), fileuri congelate și alte tipuri de carne, destinate prelucrării (1) (2) || 12 000 || 0% || 1.1.2013-31.12.2015

09.2770 || ex 0305 63 00 || 10 || Hamsii (Engraulis anchoita), sărate sau în saramură, dar neuscate și neafumate, destinate prelucrării (1) (2) || 1 500 || 0% || 1.1.2013-31.12.2015

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Heringi (Clupea harengus, Clupea pallasii), cu o greutate de peste 100 g bucata sau fâșii cu o greutate de peste 80 g bucata, cu excepția ficatului, a icrelor și a lapților, destinați prelucrării (1) (2) || 15 000 || 0% || 1.10.2013-31.12.2013 1.10.2014-31.12.2014 1.10.2015-31.12.2015

09.2792 || ex 1604 12 99 || 31 41 || Heringi condimentați și/sau conservați în oțet sau în saramură, destinați prelucrării (1) (2) || 10 000 || 6% || 1.1.2013-31.12.2015

09.2790 || ex 1604 14 16 || 20 30 40 95 || Fileuri denumite „spate” din toni și toni dungați, destinate prelucrării (1) (2) || 20 000 || 0% || 1.1.2013-31.12.2015

09.2762 || ex 0306 11 90 ex 0306 21 90 || 10 10 || Homari și languste (Palinurus spp., Panulirus spp., Jasus spp.), vii, refrigerate, congelate, destinate prelucrării (1) (2) (3) || 200 || 6% || 1.1.2013-31.12.2015

09.2785 || ex 0307 49 59 ex 0307 99 11 || 10 10 || Corpuri (5) de calmari (Ommastrephes spp. - cu excepția Ommastrephes sagittatus -, Nototodarus spp., Sepioteuthis spp.) și Illex spp., congelate, cu piele și înotătoare, destinate prelucrării (1) (2) || 45 000 || 0% || 1.1.2013-31.12.2015

09.2786 || ex 0307 49 59 ex 0307 99 11 || 20 20 || Calmari (Ommastrephes spp. - cu excepția Ommastrephes sagittatus -, Nototodarus spp., Sepioteuthis spp.) și Illex spp., congelați, fie întregi, fie tentacule și înotătoare, destinați prelucrării (1) (2) || 2 000 || 0% || 1.1.2013-31.12.2015

09.2777 || ex 0303 67 00 ex 0304 75 00 ex 0304 94 90 || 10 20 20 || Pești marini de Alaska (Theragra chalcogramma), congelați, fileuri congelate și alte tipuri de carne congelată, destinate prelucrării (1) (2) || 260 000 || 0% || 1.1.2013-31.12.2015

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Surimi, congelat, destinat prelucrării (1) (2) || 40 000 || 0% || 1.1.2013-31.12.2015

09.2746 || ex 0302 89 90 || 30 || Pești din specia Lutjanus purpureus, în stare proaspătă, refrigerați, destinați prelucrării (1)(2) || 1 500 || 0% || 1.1.2013-31.12.2015

09.2748 || ex 0302 90 00 ex 0303 90 90 ex 0305 20 00 || 95 91 11 || Icre, proaspete, refrigerate sau congelate, sărate sau în saramură || 10 000 || 0% || 1.1.2013-31.12.2015

09.2750 || ex 1604 32 00 || 10 || Icre, spălate, curățate de organele aderente și doar sărate sau în saramură, destinate prelucrării (1) || 5 000 || 0% || 1.1.2013-31.12.2015

09.2764 || ex 1604 11 00 || 20 || Somoni de Pacific (Oncorhynchus spp.), destinați industriei de prelucrare, pentru fabricarea pateurilor sau produselor tartinabile (1) || 1 200 || 0% || 1.1.2013-31.12.2015

09.2784 || ex 1605 10 00 || 11 19 || Crabi din speciile „King” (Paralithodes camchaticus), „Hanasaki” (Paralithodes brevipes), „Kegani” (Erimacrus isenbecki), „Queen” și „Snow” (Chionoecetes spp.), „Red” (Geryon quinquedens), „Rough stone” (Neolithodes asperrimus), Lithodes santolla, „Mud” (Scylla serrata), „Blue” (Portunus spp.), doar fierți în apă și decorticați, congelați sau nu, în ambalaje directe cu un conținut net de cel puțin 2 kilograme || 2 500 || 0% || 1.1.2013-31.12.2015

(1) Contingentul face obiectul condițiilor prevăzute în articolele 291 - 300 din Regulamentul (CEE) nr. 2454/93.

(2) Contingentul nu este disponibil pentru produsele destinate a fi supuse exclusiv uneia sau mai multora dintre următoarele operațiuni:

curățare, eviscerare, îndepărtarea cozii sau a capului,

tranșare (se exclud tăierea în cuburi, filetarea, obținerea de fâșii sau tranșarea blocurilor congelate ori separarea blocurilor congelate din fileuri intercalate),

eșantionare, sortare,

etichetare,

ambalare,

refrigerare,

congelare,

congelare rapidă,

decongelare,

separare.

Contingentul nu este disponibil pentru produsele destinate a fi supuse tratării sau operațiunilor care conferă dreptul de a beneficia de contingent, în cazul în care un astfel de tratament sau operațiunile sunt realizate la nivelul vânzării cu amănuntul sau al alimentației publice.

Contingentul este disponibil numai pentru produsele destinate consumului uman.

(3) Produsele încadrate la codurile NC 0306 11 90 (cod TARIC 10) și 0306 21 90 (cod TARIC 10), fără a aduce atingere dispozițiilor de la nota de subsol (2), îndeplinesc condițiile pentru contingent în cazul în care fac obiectul cel puțin uneia dintre operațiunile următoare: segmentarea produsului congelat, aplicarea unui tratament termic, în cazul produsului congelat, în vederea eliminării deșeurilor interne.

(4) Produsele încadrate la codurile NC 1605 21 90 (coduri TARIC 45 și 55) și 1605 29 00 (coduri TARIC 50 și 60), fără a aduce atingere dispozițiilor de la nota de subsol (2), îndeplinesc condițiile pentru contingent dacă fac obiectul operațiunii de supunere a creveților unui tratament de prelucrare prin gaze de ambalare, astfel cum este definit în anexa I la Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari[11].

(5) Corpul cefalopodului sau al calmarului, fără cap și tentacule.

FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI

1. TITLUL PROPUNERII:

Propunere de regulament al Consiliului privind măsurile legate de comerț pentru garantarea aprovizionării cu anumite produse pescărești a prelucrătorilor din Uniune în perioada 2013 - 2015

2. LINII BUGETARE:

Capitolul și articolul: Titlul 1 capitolul 12 articolul 120.

Suma înscrisă în buget pentru exercițiul financiar 2012: 19 171 200 000 EUR.

3. IMPLICAȚII FINANCIARE

¨ Propunerea nu are implicații financiare

x Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:

(milioane EUR cu o zecimală)

Linia bugetară || Venituri[12] || Anul 2013 || Anul 2014 || Anul 2015

Articolul 120 || Implicații asupra resurselor proprii || - 170/an || - 175,5/an || - 180,7/an

4. MĂSURI ANTIFRAUDĂ

Controlul utilizării finale a anumitor produse care fac obiectul prezentului regulament al Consiliului va fi efectuat în conformitate cu articolele 291-300 din Regulamentul (CEE) nr. 2454/93 al Comisiei de stabilire a unor dispoziții de aplicare a Codului Vamal Comunitar.

5. ALTE OBSERVAȚII

Principalul impact al regulamentului este pierderea de venituri pentru Uniunea Europeană. Pe baza celor mai recente statistici complete (2010), impactul asupra pierderii de venituri rezultând din prezentul regulament poate fi estimat la 170 milioane EUR pentru primul an al perioadei trienale care începe în 2013. Estimările pentru 2014 și 2015 se bazează pe pierderea de venituri pentru 2013, la care a fost adăugată o inflație de 3%.

Pierderile de venituri pentru 2013, 2014 și 2015 sunt sume nete, și anume sume brute după deducerea a 25% reprezentând cheltuieli de taxare.

Suma menționată a fost calculată pe baza nivelului taxelor vamale aplicabile națiunii celei mai favorizate și a unei utilizări complete a contingentelor. Prin urmare, aceasta reprezintă nivelul maxim al pierderii de venituri, întrucât Comunitatea acordă preferințe comerciale mai favorabile unor grupuri de țări terțe (SGP, SGP+, ALS) și, în medie, utilizarea contingentelor pentru produsele care fac obiectul contingentelor este de aproximativ 75%.

Prin urmare, pierderea reală de venituri tinde să reprezinte sume mai mici (estimate la 47 milioane EUR), dat fiind că taxele vamale aplicabile națiunii celei mai favorizate nu se aplică uniform. Se estimează că taxa medie aplicată importurilor de produse pescărești în UE este sub 3% ad valorem, față de taxa medie aplicabilă națiunii celei mai favorizate pentru produse pescărești de 10,9%.

|| || || || || || || ||

|| PROPUNERE DE CONTINGENTE DE IMPORT PENTRU PEȘTE 1.1.2013 - 31.12.2015 || || ||

|| ESTIMAREA PIERDERII TEORETICE DE VENITURI (BAZATĂ PE DATELE DE IMPORT PENTRU 2010 ) || || ||

|| || ||

|| || || || || || || ||

|| Propunere 2013 - 2015 (t) || || || || || || ||

Descrierea produsului || Taxa MFN (%) || Taxa contingentară (%) || Importurile UE27 din țările din afara UE în 2010 || Pierderea ||

|| (sau media estimată, dacă se aplică taxe diferite) || || || || teoretică ||

|| || || || de venituri ||

|| || Cantitate || Valoare || Valoare unitară || în EUR ||

|| || || || (tone) || ( 000 EUR ) || (EUR/tonă) || ||

|| || || || || || || ||

Cod (Gadus morhua, Gadus ogac, Gadus macrocephalus) și pești din specia Boreaogadus saida, cu excepția ficatului, a icrelor și a lapților, proaspăt, refrigerat sau congelat, destinat prelucrării || 60 000 || 12% || 0% || 56 842 || 141 448 || 2 488 || 17 916 780 ||

Cod (Gadus morhua, Gadus ogac, Gadus macrocephalus) și pești din specia Boreogadus saida, sărați sau în saramură, dar neuscați și neafumați, destinați prelucrării || 2 600 || 13% || 0% || 3 371 || 12 456 || 3 695 || 1 248 926 ||

Cod, (Gadus morhua, Gadus macrocephalus), fileuri congelate și carne congelată, destinate prelucrării || 23 000 || 7,5% || 0% || 20 000 || 74 116 || 3 706 || 6 392 505 ||

Grenadier albastru (Macruronus spp.), fileuri congelate și alte tipuri de carne congelată, destinate prelucrării || 20 000 || 11,2% || 0% || 30 963 || 48 350 || 1 562 || 3 497 852 ||

Creveți din specia Pandalus borealis și Pandalus jordani decorticați sau nedecorticați, în stare proaspătă, refrigerată sau congelată, în recipiente ermetice sau nu, sau fierți, destinați prelucrării || 38 300 || 20% || 0% || 20 627 || 110 586 || 5 361 || 41 066 988 ||

Creveți din specia Penaeus Vannamei decorticați sau nedecorticați, în stare proaspătă, refrigerată sau congelată, destinați prelucrării || 20 000 || 12% || 0% || 305 580 || 1 623 166 || 5 312 || 12 748 224 ||

Merluciu (Merluccius spp., cu excepția Merluccius merluccius, Urophycis spp.) și țipar roz (Genypterus blacodes), congelați, destinați prelucrării || 12 000 || 15% || 0% || 9 837 || 21 408 || 2 176 || 3 917 292 ||

Merluciu (Merluccius productus), fileuri congelate și alte tipuri de carne, destinate prelucrării || 12 000 || 6,1% || 0% || 10 986 || 18 651 || 1 698 || 1 242 721 ||

Hamsii (Engraulis anchoita), sărate sau în saramură, dar neuscate și neafumate, destinate prelucrării || 1 500 || 10% || 0% || 2 137 || 3 920 || 1 834 || 275 152 ||

Heringi (Clupea harengus, Clupea pallasii), cu o greutate de peste 100 g bucata sau fâșii cu o greutate de peste 80 g bucata, cu excepția ficatului, a icrelor și a lapților, destinați prelucrării || 15 000 || 15% || 0% || 14 770 || 8 955 || 606 || 1 364 167 ||

Heringi condimentați și/sau conservați în oțet sau în saramură, destinați prelucrării || 10 000 || 20% || 6% || 16 452 || 20 181 || 1 227 || 1 717 323 ||

Fileuri denumite „spate” din toni și toni dungați, destinate prelucrării || 20 000 || 24% || 0% || 33 153 || 122 560 || 3 697 || 17 744 638 ||

Homari și languste (Palinurus spp., Panulirus spp., Jasus spp.), vii, refrigerate, congelate, destinate prelucrării || 200 || 12,5% || 6% || 189 || 2 899 || 15 339 || 199 402 ||

Corpuri de calmari (Ommastrephes spp. — cu excepția Ommastrephes sagittatus —, Nototodarus spp., Sepioteuthis spp.) și Illex spp., congelate, cu piele și înotătoare, destinate prelucrării || 45 000 || 8% || 0% || 27 935 || 80 184 || 2 870 || 10 333 360 ||

Calmari (Ommastrephes spp. — cu excepția Ommastrephes sagittatus —, Nototodarus spp., Sepioteuthis spp.) și Illex spp., congelați, fie întregi, fie tentacule și înotătoare, destinați prelucrării || 2 000 || 8% || 0% || 1 589 || 2 061 || 1 297 || 207 527 ||

Pești marini de Alaska (Theragra chalcogramma), congelați, fileuri congelate și alte tipuri de carne congelată, destinate prelucrării || 260 000 || 11,2% || 0,0% || 216 956 || 523 033 || 2 411 || 70 201 889 ||

Surimi, congelat, destinat prelucrării || 40 000 || 14,2% || 0% || 37 724 || 77 191 || 2 046 || 11 622 439 ||

Pești din specia Lutjanus purpureus, în stare proaspătă, refrigerați, destinați prelucrării || 1 500 || 15% || 0% || 1 466 || 3 297 || 2 249 || 506 020 ||

Icre, proaspete, refrigerate sau congelate, sărate sau în saramură || 10 000 || 10,5% || 0% || 9 076 || 43 795 || 4 825 || 5 066 632 ||

Icre, spălate, curățate de organele aderente și doar sărate sau în saramură, destinate prelucrării || 5 000 || 20% || 0% || 3 049 || 55 335 || 18 149 || 18 148 573 ||

Somoni de Pacific (Oncorhynchus spp.), destinați industriei de prelucrare, pentru fabricarea pateurilor sau produselor tartinabile || 1 200 || 5,5% || 0% || 876 || 4 092 || 4 671 || 308 301 ||

Crabi din speciile „King” (Paralithodes camchaticus), „Hanasaki” (Paralithodes brevipes), „Kegani” (Erimacrus isenbecki), „Queen” și „Snow” (Chionoecetes spp.), „Red” (Geryon quinquedens), „Rough stone” (Neolithodes asperrimus), Lithodes santolla, „Mud” (Scylla serrata), „Blue” (Portunus spp.), doar fierți în apă și decorticați, congelați sau nu, în ambalaje directe cu un conținut net de cel puțin 2 kilograme || 2 500 || 8% || 0% || 1 979 || 14 716 || 7 436 || 1 487 216 ||

TOTAL GENERAL || nu se aplică || nu se aplică || nu se aplică || nu se aplică || nu se aplică || nu se aplică || 227 213 927 ||

[1] Pentru informații suplimentare cu privire la reforma PCP, vă rugăm să consultați, printre altele, propunerile Comisiei și evaluările impactului: http://ec.europa.eu/fisheries/reform/index_en.htm

[2] JO L 291, 7.11.2009, p. 8.

[3] JO L 17, 21.1.2000, p. 22.

[4] JO L 349,31, 29.12.2011, p. 1.

[5] JO …

[6] JO L 291, 7.11.2009, p. 8.

[7] JO L 17, 21.1.2000, p. 22.

[8] COM/2011/0416 final.

[9] JO L 349, 31.12.2011, p. 1.

[10] JO L 253, 11.10.1993, p. 1.

[11] JO L 354, 31.12.2008, p. 16.

[12] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25% reprezentând cheltuieli de taxare.